న్యూఢిల్లీ, మార్చి 28 (ఆంధ్రజ్యోతి): కమిషన్లలో నియామకాలపై ప్రతిపక్ష పార్టీలు అనవసర రాద్ధాంతం చేస్తున్నాయని కేంద్ర సమాచార, ప్రసారశాఖ మంత్రి వెంకయ్య నాయుడు అన్నారు. రాజ్యాంగ సంస్థల కార్యకలాపాలపై తప్పుడు ప్రచారం చేస్తూ రాజ్యసభను స్తంభింపజేస్తున్నారని విమర్శించారు. వివిధ కమిషన్లకు చైర్మన్లను, సభ్యులను నియమించడం లేదంటూ రాజ్యసభలో ప్రతిపక్షాలు చేస్తున్న ఆందోళనపై మంగళవారం ఆయన స్పందించారు. బీసీల సంక్షేమం కోసం ఈనెల 23న జాతీయ బీసీ సంఘానికి చట్టబద్ధత కల్పిస్తూ కేబినెట్ నిర్ణయం తీసుకున్నామని, ఇది చారిత్రక నిర్ణయమని కమిషన్ మాజీ చైర్మెన్ జస్టిస్ వీ. ఈశ్వరయ్య సహా అందరూ భావిస్తున్నారన్నారు. బీసీల్లో మోదీకి వస్తున్న ఆదరణను చూసి ప్రతిపక్ష పార్టీలు ఓర్వలేకపోతున్నాయన్నారు. గతంలోనూ అనేక కారణాల వల్ల కమిషన్ల ఖాళీలను భర్తీ చేయలేదని గుర్తు చేశారు.
newdhilly, marchi 28 (aandhrajyoti): kamishanlalo niyaamakaalapai pratipaksha paarteelu anavasara raaddhaantam chestunnayani kendra samachara, prasaarasaakha mantri venkayya nayudu annaru. raajyaamga samsthala kaaryakalaapaalapai tappudu prachaaram chestu rajyasabhanu stambhimpajestunnara vimarsinchaaru. vividha kamishanlaku chairmanlanu, sabhyulanu niyaminchadam ledantu rajyasabhalo pratipakshaalu chestunna aandolanapai mangalavaaram aayana spandinchaaru. beeseela sankshemam kosam eenela 23na jaateeya bc sanghaaniki chattabaddhata kalpistuu kabinet nirnayam teesukunnamani, idhi chaaritraka nirnayamani kamishan maji chairmen justis v. eshwarayya sahaa andaruu bhaavistunnaarannaaru. beeseello modeeki vastunna aadarananu chusi pratipaksha paarteelu orvalekapotunnayanna. gatamloonuu aneka kaaranaala valla kamishanla khaaliilanu bharti cheyaledani gurtu chesaru.